Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 731/13/8808	Rožňava, 29.10.2013
EEČ : 2-67-258-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1, odsek 3 písmeno a, písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 19.07.2013 v čase od 14.00 h do 14.30 h v obci XXXXX, okres XXXXX, vošiel do rodinného domu č. 39, poškodených XXXXX a XXXXX, a z neuzamknutej skrinky v izbe, z kabelky  odcudzil finančnú hotovosť vo výške 1000 €, čím poškodenej XXXXX spôsobil škodu vo výške najmenej 1000 €, 
	následne z kuchynskej linky, z papierovej krabice, odcudzil finančnú hotovosť vo výške 500 € a z koženého kufríka finančnú hotovosť vo výške 2000 €, čím poškodenému XXXXX spôsobil škodu vo výške najmenej 2500 €, 
	pričom tohto konania sa dopustil napriek tomu, že trestným rozkazom Okresného súdu XXXXX, sp. zn. 1 T/80/2012 zo dňa 23.05.2012, právoplatným dňa 08.06.2012, bol odsúdený za v spolupáchateľstve podľa § 20 Tr. zák. prečin krádeže podľa § 212 ods. 2 písm. a) Tr. zák. k trestu odňatia slobody v trvaní 6 (šesť) mesiacov s podmienečným odkladom výkonu tohto trestu na skúšobnú dobu v trvaní 1 (jedného) roka, t. j. do 08.06.2013, 

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením povereného príslušníka Obvodného oddelenia PZ v XXXXX, sp. zn. ORP-711/RV-RV-2013 zo dňa 20.07.2013, bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 1,3 písm. a), b) Tr. zák. v jednočinnom súbehu s prečinom porušovania domovej slobody podľa § 194 ods. 1 Tr. zák., v podstate na tom skutkovom základe, ako je uvedené vo výrokovej časti tohto uznesenia. 
	Preskúmaním predloženého vyšetrovacieho spisu som zistil, že obvinený XXXXX sa k spáchaniu prečinov priznal, svoje konanie oľutoval, ale vzhľadom na množstvo požitých alkoholických nápojov nevedel uviesť presnú sumu odcudzených finančných prostriedkov. 
	Poškodení XXXXX a XXXXX potvrdili, že im boli odcudzené finančné prostriedky v celkovej výške 3500 €. Následne poškodený XXXXX uviedol, že vrátených mu bolo 1550 €. Uplatnil si nárok na náhradu škody vo výške 1950 €. 
	Vina obvineného vyplýva aj z ďalších dôkazov vo vyšetrovacom spise, najmä výpovede svedka XXXXX, zápisnice o obhliadke miesta činu s pripojenou fotodokumentáciou. 
	Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.  
	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať, a musí byť zastavené proti tomu, kto zomrel alebo bol vyhlásený za mŕtveho. 
	Z oznámenia o úmrtí Matričného úradu Obce XXXXX zv. 3, ročníka 2013, strany 32, por. č. 2, vyplýva, že obvinený XXXXX zomrel dňa 03.10.2013.  
Vzhľadom k tomu, že obvinený zomrel, bolo potrebné trestné stíhanie vedené proti obvinenému XXXXX zastaviť podľa § 215 ods. 1 písm. d) Tr. por. s poukazom na ustanovenie § 9 ods. 1 písm. d) Tr. por. 
Týmto rozhodnutím nie je dotknuté právo poškodených XXXXX a XXXXX na náhradu škody, ktoré si môžu uplatniť samostatne v občianskom súdnom konaní. 
S poukazom na horeuvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor